OPPDRAG TÅRNBYGGING

Tidsramme: 30 minutt

Del agentane i grupper.

Konkurransen går ut på å byggje det høgste tårnet på 15 minutt, med utdelte «middel» – og berre dei. Det høgste tårnet som *står* når tida er ute, vinn. Det er mogleg med fleire variantar:

* **Marshmallow og spagetti**: Del ut ca. 20 marshmallowar og ca. 50 spagettiar. Tårnagentane skal byggje eit tårn ved å bruke marshmallowane som hjørnesteinar og som lim, medan spagettien kan fungere som «dragarar».
* **Plastkoppar**: Del ut 25–30 plastkoppar om de har (ikkje bruk eingongskoppar), eventuelt pappkoppar, som det skal byggjast med. Tårnagentane kan velje å setje to koppar mot kvarandre og prøve å få eit høgt tårn, eller dei kan byggje ein pyramide.
* **Byggjeklossar**: Mange kyrkjelydar har duploklossar, lego eller treklossar. Del ut like mange til alle og start tida.
* **Kroppane sine**: Bygg den høgste pyramiden. Bør gjennomførast med god hjelp frå leiaren og på mjukt golv.
* **Salmebøker**: Kven kan byggje det høgste tårnet av salmebøker utan at dei ramlar ned?
* **Fyrstikkøskjer**: Be kyrkjetenaren ta vare på fyrstikkøskjer – og bruk dei i konkurransen.
* **Skor**: Alle i gruppa tek av seg skorne og konkurrerer om å byggje det høgste tårnet av skor!

Alle kan vinne – det høgste, lågaste, finaste, mest kreative osv.